কোকৰাঝাৰঃ 'কা' বিৰোধী আন্দোলনক লৈ চৌদিশ উত্তাল হৈ থকা সময়তে বিটিএডি তথা সমগ্ৰ অসমলৈ আহিছে এটি আশাব্যঞ্জক খবৰ। এই খবৰে এতিয়া হাঁহি কঢ়িয়াই আনিছে শতাধিক পৰিয়ালৰ মাজলৈ।
নতুন বছৰৰ আৰম্ভণিতে অহা এই ভাল খবৰটো হৈছে দীঘলীয়া অপেক্ষাৰ অন্ত পেলাই মূলসুঁতিলৈ উভতিছে বড়ো বিদ্ৰোহী সংগঠন এনডিএফবিৰ চৌৰাইগৌৰা গোটে। চৰকাৰী সূত্ৰই সদৰী কৰা অনুযায়ী সংগঠনটোৰ চৌৰাইগৌৰা গোটটোৰ অৰ্ধশতাধিক সদস্যই ইতিমধ্যে চুবুৰীয়া ৰাষ্ট্ৰৰ ঘন অৰণ্য ত্যাগ কৰি প্ৰৱেশ কৰিছে ভাৰতত।
পিয়ং ইয়াংঃ কামলৈ গৈছিল পিতৃ-মাতৃ। ঘৰত দুই সন্তান। দূৰৰ পৰা দেখিছিল, জুয়ে ছানি ধৰিছে ঘৰটো। উধাতু খাই দৌৰি আহি দুই সন্তানক উদ্ধাৰ কৰিছিল মাতৃয়ে। সন্তানক উদ্ধাৰ কৰাৰ তাড়নাত পাহৰি পেলাইছিল বেৰত ওলমি থকা বিশেষ ফটোকেইখনৰ কথা। সেয়াই এতিয়া কাল হ'ল দুটি সন্তানৰ মাতৃ মহিলাগৰাকীৰ।
জুইত কিয় জাহ যাবলৈ এৰি দিব ফটোকেইখন? দেশৰ মহান নায়কৰ ফটোক অপমান! বনজুইৰ দৰে নিমিষতে বিয়পি গ'ল খবৰ। কাণত পৰিল প্ৰশাসনৰো। আৰক্ষী আহি সোঁৱৰাই দিলে সেই নিয়ম যে প্ৰথমে ফটো উদ্ধাৰ, তাৰ পাছতহে সন্তান। কিন্তু সেই নিয়ম ভংগ কৰাৰ অপৰাধত এতিয়া যাৱজ্জীৱন কাৰাগাৰত কটাব লাগিব মহিলাগৰাকীয়ে।
নতুন দিল্লীঃ ক্ৰমাগত বিত্তীয় ঘাটিৰ ফলত বিপৰ্যস্ত হৈ পৰিছে নৰেন্দ্ৰ মোদী নেতৃত্বাধীন বিজেপি চৰকাৰ। খৰছ অপৰিৱৰ্তিত হৈ থাকিলেও আশা কৰা মতে হোৱা নাই ৰাজহ সংগ্ৰহ। এনে সংকটজনক পৰিস্থিতিৰ পৰা পৰিত্ৰাণ পাবৰ বাবে পুনৰ ৰিজাৰ্ভ বেংক অব ইণ্ডিয়াৰ দ্বাৰস্থ হৈছে কেন্দ্ৰ চৰকাৰ।
চৰকাৰী সূত্ৰৰ উদ্ধৃতিৰে এই কথা প্ৰকাশ কৰিছে সংবাদ সংস্থা ৰয়টাৰ্ছে। বাতৰিটোত কোৱা হৈছে যে বাজেট দাখিলৰ পূৰ্বেই ধন বিচাৰি বিত্ত মন্ত্ৰণালয়ে আবেদন জনাইছে কেন্দ্ৰীয় বেংকটোক।
নতুন দিল্লী/গুৱাহাটীঃ অসম আৰু উত্তৰ-পূবৰ লগতে সমগ্ৰ দেশতে গঢ়ি উঠা তীব্ৰ প্ৰতিবাদকো নেওচি শুকুৰবাৰৰ পৰা কাৰ্যকৰী কৰা হৈছে বিতৰ্কিত নাগৰিকত্ব সংশোধনী আইন (CAA)। ইতিমধ্যে এই সন্দৰ্ভত কেন্দ্ৰীয় গৃহ মন্ত্ৰণালয়ে জাৰি কৰিছে অধিসূচনা।
'নাগৰিকত্ব (সংশোধনী) আইন, ২০১৯ কাৰ্যকৰী কৰাৰ দিন কেন্দ্ৰ চৰকাৰে ২০২০ চনৰ ১০ জানুৱাৰীক নিৰ্ধাৰণ কৰিছে, এই অনুযায়ী উল্লিখিত আইনখন উক্ত তাৰিখৰ পৰা প্ৰযোজ্য হ'ব।'-এইদৰে উল্লেখ কৰা হৈছে চৰকাৰী অধিসূচনাত।
ৰাষ্ট্ৰীয় ঘাইপথত আৰু নাথাকিব স্পীড ব্ৰেকাৰ, হ্ৰাস পাব দুৰ্ঘটনা!
গুৱাহাটীঃ ৰাষ্ট্ৰীয় ঘাইপথসমূহৰ পৰা শীঘ্ৰে উঠাই দিয়া হ'ব স্পীড ব্ৰেকাৰ। কেন্দ্ৰ চৰকাৰৰ পথ পৰিবহণ মন্ত্ৰণালয়ৰ অধীনস্থ ৰাষ্ট্ৰীয় ঘাইপথ প্ৰাধিকৰণ (NHAI) -এ সদৰী কৰিছে শেহতীয়া এই সিদ্ধান্তৰ কথা।
টোলগেটৰ বাবে FASTags ব্যৱস্থা বাধ্যতামূলক কৰাৰ পিছত নতুন বছৰটোত কেন্দ্ৰীয় পৰিবহণ মন্ত্ৰণালয়ৰ এই সিদ্ধান্ত এক গুৰুত্বপূৰ্ণ সিদ্ধান্ত হিচাপে বিবেচিত হৈছে। এক বিবৃতিত পৰিবহণ মন্ত্ৰণালয়ৰ তৰফৰ পৰা কোৱা হৈছে যে অনাহক দুৰ্ঘটনা ৰোধৰ বাবেই চৰকাৰে এই সিদ্ধান্ত গ্ৰহণ কৰিছে।
মৰিয়নীঃ অখিল গগৈক জেলত আৱদ্ধ কৰি ৰাজ্যৰ টোলগেটসমূহ মুকলি কৰি জনতাক মাধমাৰ শোধোৱাৰ অভিসন্ধি ৰচিছে মুখ্যমন্ত্ৰী সৰ্বানন্দ সোণোৱাল আৰু বিত্তমন্ত্ৰী হিমন্ত বিশ্ব শৰ্মাই। এই মন্তব্য কৰিছে মৰিয়নী সমষ্টিৰ কংগ্ৰেছৰ বিধায়ক ৰূপজ্যোতি কুৰ্মীয়ে।
শুকুৰবাৰে মৰিয়নীত এখন সংবাদমেলৰ আয়োজন কৰি বিধায়কজনে আৰু কয় যে চৰকাৰে যিমানেই ভয়-ভাবুকি আৰু প্ৰলোভন নিদিয়ক কিয় অসমৰ ৰাইজে কোনো কাৰণতে 'কা' মানি নলয়। বিধায়কজনে মন্ত্ৰী হিমন্ত বিশ্ব শৰ্মা সন্দৰ্ভতো সংবাদমেলত একাধিক মন্তব্য কৰাৰ লগতে বান্দৰ আখ্যাও দিয়ে।
কোকৰাঝাৰঃ কোকৰাঝাৰ সদৰ চহৰৰ নাতিদূৰৈৰ ৰয়নাডাব্ৰীস্থিত চৰকাৰী এড়ী ফাৰ্মত আজি যুৱতীৰ মৃতদেহ উদ্ধাৰ হোৱা ঘটনাই ব্যাপক চাঞ্চল্যৰ সৃষ্টি কৰিছে। এড়ী ফাৰ্মৰ এডাল গছত চিপজৰী লৈ থকা অৱস্থাত উদ্ধাৰ হোৱা আনুমানিক ২৫-৩০ বছৰীয়া যুৱতীগৰাকীৰ পৰিচয় বৰ্তমানলৈকে উদ্ধাৰ হোৱা নাই।
উল্লেখ্য যে ৰয়নাডাব্ৰীত ১৯৭৩-৭৪ চনতে স্থাপিত হোৱা এড়ী কনচেনট্ৰেট ফাৰ্মত কোনো কৰ্মচাৰী নথকাত সদায়ে এক জয়াল পৰিৱশে বিৰাজ কৰে। সম্প্ৰতি ফাৰ্মখনত নিৰ্মানকাৰ্য চলি থকাত কাম কৰিবলৈ আহি আজি পুৱা শ্ৰমিকে গছত মৃতদেহ ওলমি থকা প্ৰত্যক্ষ কৰি ৰাইজক অৱগত কৰে আৰু পিছলৈ গাওঁবুঢ়াই আৰক্ষীক ঘটনা সন্দৰ্ভত অৱগত কৰে।
JNUৰ আক্ৰমণৰ ঘটনাক লৈ কি ক'লে প্ৰধানমন্ত্ৰী মোদীয়ে?
নতুন দিল্লীঃ জৱাহৰলাল নেহৰু বিশ্ববিদ্যালয়ত দেওবাৰে সংঘটিত আক্ৰমণ সন্দৰ্ভত প্ৰধানমন্ত্ৰী নৰেন্দ্ৰ মোদীয়ে এই বাতৰি যুগুত কৰা পৰ্যন্ত কোনোধৰণৰ মন্তব্য বা টুইট কৰা দেখিবলৈ পোৱা হোৱা নাই। উক্ত ঘটনা সন্দৰ্ভত প্ৰধানমন্ত্ৰীগৰাকীয়ে নিজৰ 'মন কী বাত' জনোৱাৰ লগে লগে সেই বাতৰি গুৰুত্বসহকাৰে প্ৰকাশ কৰিবলৈ সাজু হৈ আছে দেশৰ প্ৰায় প্ৰতিটো সংবাদ প্ৰতিষ্ঠান।
অৱশ্যে, অন্ধ্ৰ প্ৰদেশৰ অভিনেতা তথা YSRCPৰ নেতা মোহন বাবুৱে যোৱা ৬ জানুৱাৰীত নতুন দিল্লীত প্ৰধানমন্ত্ৰী নৰেন্দ্ৰ মোদীক সাক্ষাৎ কৰে। আমি এই কথা জানিব পাৰিছো প্ৰধানমন্ত্ৰীগৰাকীয়ে গ্ৰুপ ফটোসহ পোষ্ট কৰা এটি টুইটৰ জৰিয়তে।
কোকৰাঝাৰঃ উচ্চ ন্যায়ালয়ৰ ৰায়তকৈ সাংসদ নৱ কুমাৰ শৰণীয়া বেছি ভয়ানক। উচ্চ ন্যায়ালয়ৰ ৰায়দানে কাকো ক্ষতি নকৰ কিন্তু সাংসদ নৱ কুমাৰ শৰণীয়াই ক্ষতি কৰিব। গতিকে নৱ কুমাৰ শৰণীয়াৰ পৰা সাৱধান হ'ব লাগে। এই মন্তব্য কৰিছে ৰাজ্যসভাৰ সাংসদ বিশ্বজিৎ দৈমাৰীয়ে।
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
প্ৰকৃতাৰ্থত আপোচহীন বাতৰি পৰিৱেশনৰ লক্ষ্যৰে বিশ্বব্যাপী গঢ়ি উঠা Independent & Nonprofit সাংবাদিকতাৰ আন্দোলনত ভাগ লোৱা অসমীয়া ভাষাৰ অনলাইন সংবাদ প্ৰতিষ্ঠান News Next One। সততা আৰু দায়ৱদ্ধতাসহকাৰে সাংবাদিকতা কৰিব বিচৰা প্ৰতিজনেই হ'ব পাৰে News Next Oneৰ এই বিপদসংকুল যাত্ৰাৰ অংশীদাৰ।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
